ከበልዩ የአቶ አብርሃም ደስታን ፅሁፍ ስመለከት ጆርጅ ቡሽ ልክ በ2008 ከስልጣን ሲለቁ ስለእሣቸው ሕብረተሰቡ ይገነዘብ ዘንድ አንድ ፊልም ተሰራ፡፡ይህንን ፊልም የሰራው ታዋቂው የፊልም ዳይሬክተር ኦሊቨር ስቶን ነበር….የፊልሙ ርእስ “W ” ይባላል፡፡ በዚህ ፊልም ላይ የጆርጅ ቡሽን እድገትና ወደ ስልጣን አመጣጥ የተመለከተ ሁሉ ይህ ሰው ይሄ ነው እንዴ ብሎ በቃ በእሣቸው ላይ ቂም ከመያዝ ይልቅ መተው ነው ብሎ አለፋቸው፡፡ ይህንን በመግቢያነት ለመጠቀም የፈለኩት አቶ አብርሃም ደስታ በተደጋጋሚ በፖለቲካዊ ትንታኔ ዙሪያ የሚያወጧቸውን ፅሁፎች አነባለሁ፡፡ ጥሩ አድናቂያቸውም ነኝ፡፡ ግን ምን ታዘብክ ብትሉኝ የፖለቲካ ተንታኝ ከዛ ወጥቶ ሌላ ትንታኔ ላይ ሲገባ ምናልባትም በእሱ ውስጥ ያለው አስተሳሰቡ የሚታይበትና የሚጋለጥበት ሁኔታ ይፈጠራል ማለት ነው፡፡
